Flere hundrede mennesker måtte se sig slået af moder natur og overnatte i Aalborg Lufthavn. Nu er situationen ved at være normal igen.

Flyene skulle begynde at afgå mere planmæssigt fra Aalborg Lufthavn over middag, lyder det fra direktør Niels Hemmingsen, efter flere hundrede passagerer var strandet i Aalborg i går: - Af-isning af fly i København gav en del forsinkelser i morges, og så skulle vi have sendt passagerer fra i går afsted. Men vi skulle flyve regelmæssigt her efter frokost, siger han. Onsdag måtte lufthavnen lukke midt på eftermiddagen, selvom Forsvaret hele dagen arbejdede på at holde landingsbanen fri for sne og is. 300 passagerer strandede Samtidig med at flyene ikke kunne lande og lette, var trafikken i og omkring Aalborg lammet. Det betød, at 300 passagerer ikke kunne komme væk fra lufthavnsområdet og måtte overnatte i lufthavnen. Men natten forløb fint, lyder meldingen dagen derpå: - Det er faktisk gået rigtig godt, fok har taget det stille og roligt. Nogle har forsøgt at sove, og nogle er gået lidt rundt i nat, fortæller Kim Bermann, der er vice -og driftsdirektør i Aalborg Lufthavn. Fik tæpper og kaffe 10 ansatte i lufthavnen tog sig af de strandede passagerer, der fik udleveret tæpper og mad. - De har fået lidt og spise og lidt kaffe. Alt i alt er det gået ret godt, konkluderer Kim Bermann efter den specielle nat for de mange mennesker. Hør ham fortælle mere om det i videoen her: